શીર્ષક: જ્યારે સરદારપુરાના પટેલોએ હાથ જોડી કહ્યું, 'ગરીબ મુસ્લિમોને મારશો નહીં.'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અયોધ્યાથી પાછા ફરી રહેલા 57 હિંદુ કારસેવકોને જીવતાં સળગાવી દેવામાં આવ્યા હતા. હું તે જ દિવસે બપોરના ત્રણ વાગે ગોધરા પહોંચ્યો હતો. 

એ વખતે અડધું ગોધરા શહેર સળગી રહ્યું હતું, મને અંદાજ નહોતો કે ગોધરાની આગ આખા ગુજરાતમાં પ્રસરી જશે.

બીજા દિવસે એટલે તા 28 ફેબ્રુઆરીના રોજ અમદાવાદ સહિત ગુજરાતના નાના-નાના નગરો કે જયાં કયારેય સામાન્ય પથ્થરમારો પણ થયો નહોતો થયો એવા સ્થળોએ પણ 'હિંદુ-મુસ્લિમનો આત્મા' જાગી ગયો હતો.

તંત્ર અને મીડીયાનું ધ્યાન અમદાવાદ અને વડોદરા જેવા મોટાં શહેરો પર હતું અને ઉત્તર ગુજરાતના વિજાપુર પાસે આવેલા સરદારપુરા ગામમાં 28 ફેબ્રુઆરી 2002ના રોજ 33 મુસ્લિમોને સળગાવી દેવામાં આવ્યા હતા.

શું તમે આ વાંચ્યું?

હું રિપોર્ટિંગ માટે બધા શહેરોમાં ફરી રહ્યો હતો. મને સરદારપુરાના પણ સમાચાર મળ્યા હતા. તોફાનો એટલા મોટા પ્રમાણમાં ફાટી નીકળ્યાં હતા કે એક સાથે બધા સ્થળે પહોંચવુ શક્ય નહોતું. 

હું 2 માર્ચ 2002ના રોજ મારા સાથી ફોટોગ્રાફર ગૌતમ ત્રિપાઠી સાથે સરદારપુરા પહોંચ્યો. 

અમે જેવા સરદારપુરા પહોંચ્યા કે મેં જોયું એક પોલીસની વાન જેમા બે-ત્રણ પોલીસવાળા જ હતા અને સરદરાપુરા ગામની સીમમાં બેઠા હતા. 

મેં મારી કાર ઊભી રાખી. ચારે તરફ એકદમ નીરવ શાંતિ હતી, જેના કારણે મને લાગ્યુ કે અમે કોઈ ખોટા સરનામે તો પહોંચ્યા નથી ને?

મેં એક પોલીસવાળાને  પૂછ્યું, ''આ સરદારપુરા જ છે?'' એણે મારી સામે બહુ આશ્ચર્ય સાથે જોયુ અને માત્ર માથુ હલાવ્યું. 

મેં પૂછ્યું ''પેલા મુસ્લિમોને કયાં સળગાવી દીધા હતા?'' તેણે હાથનો ઈશારો કરી કહ્યું, ''ગામની અંદર જતા રહો. ગામમાં અમારી એક પોલીસવાન છે.''

અમે ગામમાં દાખલ થયા તો જાણે કોઈ હિંદી ફિલ્મના શુટીંગ માટે સેટ ઊભો કરાયો હોય એવું લાગ્યું. 

ગામમાં ઘર હતા, ઘરની બહાર વાહનો હતાં. કેટલાંક આંગણામાં ઢોર પણ બાંધ્યાં હતાં. પણ ક્યાંય એક માણસેય જોવા નહોતો મળતો.

બધા ઘરના દરવાજાઓ અને બારીઓ બંધ હતી. માણસ વગરનું ગામ કેવું હોઈ શકે તેવા પ્રશ્ન સાથે અમે ગામની સાકડી ગલીમાંથી આગળ વધતા ગયા. 

જયાં બનાવ બન્યો હતો એ શેખ મહોલ્લો હતો. પણ, કોઈ માણસ દેખાય તો અમે પૂછીએ કે ભાઈ શેખ મહોલ્લો કયાં આવ્યો?

પોલીસવાળાએ અમને જે દિશામાં જવાનું કહ્યુ હતું અમે એ જ રસ્તે હતા. પાંચ-સાત મિનીટ કાર ચલાવી એટલે અમને એક પોલીસવાન નજરે પડી. 

ડ્રાઇવર સહિત ત્રણ પોલીસવાળા બેસી પત્તા રમી રહ્યા હતા, અમે પોલીસવાન જોઈ કાર ઊભી રાખી અને કારમાંથી નીચે...